# Victor Bologan

Victor Viorel Bologan (Chișinău, 14 de desembre de 1971), és un jugador i escriptor d'escacs moldau, que té el títol de Gran Mestre des de 1991.
A la llista d'Elo de la FIDE de l'octubre de 2015, hi tenia un Elo de 2607 punts, cosa que en feia el jugador número 1 (en actiu) de Moldàvia, i el 206è millor jugador al rànquing mundial. El seu màxim Elo va ser de 2734 punts, a la llista d'agost de 2012 (posició 19 al rànquing mundial).

## Resultats destacats en competició

El 1996 fou segon al fort 39è Torneig de Reggio Emilia, rere Michał Krasenkow.
Participà en el Campionat del món d'escacs de 1998 (FIDE), essent eliminat en segona ronda per Rafael Vaganian. El 1999 fou segon al fort III Torneig d'Enghien, després de perdre en la darrera ronda contra el qui seria campió, Joël Lautier. Fou segon a Pamplona 2002 (en perdre el desempat a partides ràpides contra Rustam Kassimdjanov després que ambdós haguessin acabat empatats al torneig principal amb 3½/6). Va obtenir un gran èxit en guanyar el Torneig Dortmund Sparkassen de 2003, per davant de jugadors d'elit com Vladímir Kràmnik, Viswanathan Anand, i Péter Lékó. El 2003 guanyà també l'Aeroflot Open, un dels més grans torneigs oberts del món, amb 150 Grans Mestres participant-hi.
El 2005 guanyà Campionat d'escacs obert del Canadà. A finals d'any, va participar en la Copa del món de 2005 a Khanti-Mansisk, un torneig classificatori per al cicle del Campionat del món de 2007, on tingué una actuació raonable i fou eliminat en segona ronda per Zahar Efimenko.
El 2007 va formar part de l'equip del Tomsk-400 que guanyar el Campionat de Rússia per Equips amb un resultat perfecte de 9/9.
El maig de 2010, empatà als llocs 1r-2n amb Zahar Efimenko al 40è Torneig Bosna International a Sarajevo.
Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, i hi tingué una raonable actuació; avançà fins a la segona ronda, quan fou eliminat per Leinier Domínguez (½-1½).
El març de 2012 fou 7è al Campionat d'Europa absolut, a Plòvdiv (Bulgària) (el campió fou Dmitri Iakovenko).
L'agost de 2013 participà en la Copa del Món de 2013, on tingué una actuació regular, i arribà a la segona ronda, on fou eliminat per Piotr Svídler 1½-2½.

### Participació en competicions per equips

Bologan ha participat, representant Moldàvia, a les Olimpíades d'escacs de 1992, 1994, 1996, 1998, 2002, 2004, 2006, 2008 i 2010.

## Llibres

* Bologan, Victor (2007). Victor Bologan: Selected Games 1985-2004. Russell Enterprises Inc. ISBN 978-1-888690-37-8
* Bologan, Victor (2008). The Chebanenko Slav According to Bologan. New In Chess. ISBN 978-90-5691-246-8.
* Bologan, Victor (2009). The King's Indian According to Bologan. A Complete Black Repertoire. Chess Stars. ISBN 978-9-548782-71-5.
* Bologan, Victor (2009). The King's Indian. Fritztrainer opening DVD, ChessBase. ISBN 978-3-86681-139-3.
* Bologan, Victor (2009). The Caro-Kann. Fritztrainer opening DVD, ChessBase. ISBN 978-3-86681-131-7.
* Bologan, Victor (2010). The Sicilian Rossolimo for White. Fritztrainer opening DVD, ChessBase.
* Bologan, Victor (2010). The Fighting Philidor. Fritztrainer opening DVD, ChessBase.
* Bologan, Victor (2012). The Powerful Catalan. New In Chess. ISBN 978-90-5691-401-1.
* Bologan, Victor (2014). Bologan's Black Weapons in the Open Games. New In Chess. ISBN 978-90-5691-543-8.

## Notes i referències

* ↑ «Nota biogràfica de Victor Bologan» (en anglès). Chessgames.com. [Consulta: 30 novembre 2011].
* ↑ «"Rànquing d'escaquistes per federació: Moldàvia"» (en anglès). lloc web de la FIDE. [Consulta: 17 octubre 2015].
* ↑ Posició al rànquing mundial i evolució Elo de Victor Bologan «benoni.de» (en alemany). Arxivat de l'original el 2012-03-08. [Consulta: 11 octubre 2013].
* ↑ «Resultats, taula de creuaments, i partides, de totes les edicions del Torneo di Capodanno de Reggio Emilia» (en italià). ippogrifoscacchi.it. Arxivat de l'original el 2009-11-30. [Consulta: 8 desembre 2011].
* ↑ «1st FIDE KO World Chess Championship» (en anglès). Brasilbase. [Consulta: 30 novembre 2011].
* ↑ «Torneig Dortmund Sparkassen 2003» (en anglès). chess.gr. Arxivat de l'original el 2007-12-12. [Consulta: 30 novembre 2011].
* ↑ «Aeroflot Open 2003» (en anglès). TWIC. Arxivat de l'original el 2012-03-09. [Consulta: 30 novembre 2011].
* ↑ Cohen, David. «Historial de campions del Canadà» (en anglès). canadianchess.info, 2011. [Consulta: 30 novembre 2011].
* ↑ «Lloc web oficial de la Copa del món de 2005» (en anglès). [Consulta: 28 novembre 2011].
* ↑ Resultats de la FIDE World Cup 2005 a Informació sobre els campionats del món d'escacs al lloc web de Mark Weeks (anglès)
* ↑ Crowther, Mark. «FIDE World Chess Cup 2005» (en anglès). The Week in Chess 580, 19-12-2005. Arxivat de l'original el 2012-02-01. [Consulta: 28 novembre 2011].
* ↑ L'equip estava format per Aleksandr Morozévitx (6/8 punts), Dmitri Iakovenko (4.5/7), Serguei Kariakin (5.5/8), Rustam Kassimdjanov (1.5/3), Ernesto Inarkiev (3.5/7), Vladislav Tkatxov (4/7), Victor Bologan (4.5/6) i Pàvel Smirnov (6/8): «Tomsk wins the Russian Team Championships» (en anglès). ChessBase, 13-05-2007. [Consulta: 30 novembre 2011].
* ↑ «40th Bosna International 2010» (en anglès). Chess.co.uk: The Week in Chess. Arxivat de l'original el 2012-04-01. [Consulta: 28 novembre 2011].
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 30 de novembre de 2011 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 30 novembre 2011].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 30 novembre 2011].
* ↑ «GM Dmitry Jakovenko won the 13th European individual Chess Championship 2012» (en anglès). europechess.net, 04-04-2012. [Consulta: 12 maig 2012].
* ↑ «Jakovenko Wins European Championship 2012» (en anglès). chess.com, 31-03-2012. [Consulta: 12 maig 2012].
* ↑ En aquest torneig, celebrat a l'hotel Scandic Tromsø de Tromsø, a Noruega, els finalistes es classificaven pel Torneig de Candidats de 2014.
* ↑ «Emparellaments i resultats de la Copa del Món d'escacs de 2013» (en anglès). Lloc web oficial de la Copa del món 2013. Arxivat de l'original el 2013-12-21. [Consulta: 8 octubre 2013].
* ↑ Bartelski, Wojciech. «Fitxa de Viorel Bologan». OlimpBase. [Consulta: 28 novembre 2011].

## Enllaços externs

* Entrevista amb Victor Bologan
* Bisik-Bisik amb el GM Victor Bologan